laion/Wikipedia-Exotic huggingface dataset:
სანჩო (მაიორკა)

სანჩო I წყნარი (ესპ. Sancho I el Pacific; დ. 1274 — გ. 4 სექტემბერი, 1324) — მაიორკის მეფე 1311–1324 წლებში. ხაიმე II-ისა და ესკლარამუნდა დე ფუას შვილი. ხაიმე II-ის სიკვდილის შემდეგ სანჩოს ერგო მემკვიდრეობით მაიორკის სამეფო იმიტომ, რომ მისმა ძმამ ხაიმემ უარი თქვა ტახტზე და ფრანცისკანელი ბერი გახდა. სანჩომ გააგრძელა მამამისის პოლიტიკა სტაბილურობისა და შინაგანი გაძლიერების ერთსულოვნებისთვის სამეფოში. მან განახორციელა ომი პალმის მაცხოვრებლების წინააღმდეგ, რომლებიც ითხოვდნენ ქალაქის ავტონომიას. სანჩო ცნობილი იყო იმით, რომ ფულს ძალავდა ებრაელებს ფლოტის მშენებლობისათვის. 1324 წელს სიკვდილამდე ცოტა ხნით ადრე დაიწყო ტაძრის მშენებლობა პერპინიანში სადაც დაკრძალეს მოგვიანებით. სანჩო დაქორწინებული იყო კარლ II ნეაპოლელისა და მარია უნგრელის შვილზე, მარია ნეაპოლიტანელზე, მათი ქორწინება უნაყოფო აღმოჩნდა, ამიტომ სანჩოს მემკვიდრე გახდა მისი ძმისშვილი ხაიმე III. Sancho I el Pacífico en la web del Centro Virtual Cervantes dedicado a la Monarquía Hispánica Reino de Mallorca
კოსრაე (შტატი)

კოსრაე (ინგლ. Kosrae) — მიკრონეზიის ფედერაციული შტატების ოთხიდან ერთ-ერთი შტატი. მდებარეობს ქვეყნის აღმოსავლეთით. მოსახლეობა — 6616 ად. (2010 წლის აღწერა), მოსახლეობის სიმჭიდროვე — 60,70 ად./კმ². კოსრაეს შტატში შემავალი კოსრაეს კუნძულები კაროლინის კუნძულების ყველაზე აღმოსავლეთით მდებარეობს. მანძილი ეკვატორიდან 590 კმ-ია ჩრდილოეთით, კუნძულ გუამსა და ჰავაის შტატს შორის. ხმელეთის ფართობია — 109 კმ². შტატის ადმინისტრაციული ცენტრია — ქალაქი ტოფოლი.
პონპეი (შტატი)

პონპეი (ინგლ. Pohnpei State) — მიკრონეზიის ფედერაციული შტატების ოთხიდან ერთ-ერთი შტატი. 1984 წლამდე შტატს ერქვა პონაპე. მდებარეობს მიკრონეზიის ფედერაციული შტატების ცენტრალურ-აღმოსავლეთ ნაწილში. შტატის ტერიტორიის ფართობია — 344 კმ². შტატის მოსახლეობაა — 36 196 ად. (2010 წლის აღწერა). მოსახლეობის სიმჭიდროვეა — 105,22 ად./კმ². ადმინისტრაციული ცენტრია — ქალაქი კოლონია, რომელიც მდებარეობს მიკრონეზიის ფედერაციული შტატების დედაქალაქ პალიკირიდან 8 კილომეტრში. კუნძული პონპეი — მიკრონეზიის ფედერაციულ შტატებში ფართობით, სიმაღლით, მოსახლეობით და განვითარებით ყველაზე დიდი კუნძულია. კუნძულის ფლორა და ფაუნა გამოირჩევა დიდი მრავალფეროვნებით. პონპეი — ერთ-ერთი ყველაზე უფრო ნოტიო ადგილია დედამიწაზე: ყოველწლიურად ნალექების რაოდენობა ზოგიერთ მთიან რაიონებში შეადგენს დაახლოებით 7600 მმ-ს. პალიკირი — მიკრონეზიის ფედერაციული შტატების დედაქალაქი, მდებარეობს კუნძულ პონპეიზე. პონპეის საერთაშორისო აეროპორტი (კოდექსი IATA PNI) მდებარეობს კოლონიასთან ახლოს, მთავარი კუნძულის ჩრდილოეთის სანაპიროსთან ახლო მყოფ მომცრო კუნძულზე. პონპეი ცნობილია ქალაქ ნან-მადოლის ნანგრევებით, რომელიც დაარსდა 1285 და 1485 წლებს შორის და იარსება, დაახლოებით 1500 წლამდე. ნან-მადოლის მეგალითური სტრუქტურები წყნარი ოკეანის რეგიონში მასშტაბით ედრება მხოლოდ აღდგომის კუნძულის მეგალითებს.
იაპი (შტატი)

იაპი (ინგლ. Yap State) — მიკრონეზიის ფედერაციული შტატების ოთხიდან ერთ-ერთი შტატი. მოიცავს იაპის კუნძულებს და ატოლებს მისგან აღმოსავლეთით და სამხრეთით. მდებარეობს ქვეყნის დასავლეთით. ტერიტორია — 122 კმ². მოსახლეობა — 11 377 მოსახლეობა (2010 წლის აღწერა). მოსახლეობის სიმჭიდროვე — 93,25 ადამიანი კმ²-ზე. ადმინისტრაციული ცენტრი — კოლონია.
აივო

აივო (ინგლ. Aiwo District) — რაიონი ნაურუს შემადგენლობაში. მდებარეობს კუნძულის დასავლეთ ნაწილში. ფართობი — 1,00 კმ², მოსახლეობა — 1092 ადამიანი (2005 წლის აღწერა). აივოს ზოგჯერ ეძახიან ნაურუს არაოფიციალურ დედაქალაქს, თუმცა ნაურუს ოფიციალური დედაქალაქი არ აქვს, ხოლო არაოფიციალურ დედაქალაქს ზოგჯერ ეძახიან იარენს. აივოს რაიონში განლაგებულია ნაურუს მრეწველობის დიდი ნაწილი: ბულვარი აივო; ნაოსნობის ახალი პორტი; ჩაინათაუნი (ჩინური კვარტალი); ოტელი O’dn Aiwo Hotel (ნაურუს ორი ოტელიდან ერთ-ერთი, მდებარეობს კერძო საკუთრებაში); ელექტროსადგური; ადგილობრივი მმართველობის დაწესებულებები; ნაურუს ფოსფატების კორპორაცია. აივოს რაიონიდან ნაურუს პარლამენტში ირჩევა ორი დეპუტატი.
ანიბარი

ანიბარი (ინგლ. Anibare District) — რაიონი ნაურუს შემადგენლობაში. მდებარეობს კუნძულის აღმოსავლეთ ნაწილში. ფართობი — 3,14 კმ², მოსახლეობა — 160 ადამიანი (2005 წლის აღწერა). ნაურუში ტერიტორიის ფართობით ყველაზე დიდი, ხოლო მოსახლეობის რაოდენობით და სიმჭიდროვით ყველაზე პატარა რაიონი. რაიონში ყველაზე კარგი პლაჟია კუნძულზე, თეთრი მარჯნული ქვიშით, რომელიც მდებარეობს ანიბარის სრუტის სანაპიროზე. ეს საუკეთესო ადგილია კუნძულზე საცურაოდ და სერფინგისათვის. კუნძულის მთავარი ტურისტული ობიექტია. სანაპიროზე მდებარეობს სასტუმრო «მენენგი» (ეკუთვნის სახელმწიფოს). ანიბარის სრუტის ნაპირზე 2000 წელს აშენდა ანიბარის პორტი. რაიონის დასავლეთ ნაწილში მდებარეობს ნაყარი, რომელიც გაჩნდა ფოსფატების მოპოვების დროს. ანიბარის რაიონი შედის ანაბარის საარჩევნო ოლქის შემადგენლობაში. შეგიძლიათ იხილოთ მედიაფაილები თემაზე „ანიბარი“ ვიკისაწყობში.
საპრეზიდენტო ლენტი

საპრეზიდენტო ლენტი — ქსოვილის ლენტი, რომელსაც მსოფლიოს მრავალი ქვეყნის პრეზიდენტი ატარებს. მსგავს ლენტებს ძირითადად ატარებენ აფრიკის, აზიის, ევროპისა და განსაკუთრებით ლათინური ამერიკის ქვეყნების პრეზიდენტები. ლენტი პრეზიდენტის ინსტიტუტის უწყვეტობის სიმბოლოა და მას მხოლოდ პრეზიდენტები ატარებენ. მისი ღირებულება სახელმწიფოს მეთაურისათვის შეიძლება შედარდეს გვირგვინს მონარქიებში. როდესაც პრეზიდენტი პოსტს ტოვებს, იგი თავის მემკვიდრეს ლენტს ოფიციალურად გადასცემს, რაც ინაუგურაციის ცერემონიის ოფიციალური ნაწილია. საპრეზიდენტო ლენტები, როგორც წესი, მრავალფერია და გადაწყვეტილია სახელმწიფო დროშის ფერებში, განსაკუთრებით ლათინური ამერიკის ქვეყნების შემთხვევაში. პრეზიდენტები მას მარჯვენა მხარზე, მარცხენა მიმართულებით ატარებენ. ლენტზე აუცილებლად გამოსახულია სახელმწიფო გერბიც. კრისტინა ფერნანდესი, არგენტინის პრეზიდენტი მიშელ ბაჩელეტი, ჩილეს პრეზიდენტი დილმა რუსეფი, ბრაზილიის პრეზიდენტი ფერნანდო ლუგო, პარაგვაის პრეზიდენტი 2008 - 2012 წლებში მარიანო ოსპინა პერესი, კოლუმბიის პრეზიდენტი 1946 – 1950 წლებში ენრიკე პენია ნიეტო, მექსიკის პრეზიდენტი ხულიო მარია სანგინეტი, ურუგვაის პრეზიდენტი 1995 - 2000 წლებში მსოფლიოს საპრეზიდენტო ლენტები დაარქივებული 2012-11-24 საიტზე Wayback Machine. საპრეზიდენტო ლენტის ისტორია დაარქივებული 2014-01-02 საიტზე Wayback Machine. (პორტუგალიური)
ბოე

ბოე (ინგლ. Boe District) — რაიონი ნაურუს შემადგენლობაში. მდებარეობს კუნძულის სამხრეთ-დასავლეთ ნაწილში. ფართობი — 0,66 კმ² (ყველაზე პატარა ფართობი ნაურუს 14 რაიონში), მოსახლეობა — 795 ადამიანი (2005 წლის აღწერა). შედის ბოეს საარჩევნო ოლქის შემადგენლობაში.
პატარა ქალთევზა (საუნდტრეკი)

ფილმის „პატარა ქალთევზა” საუნდტრეკი გამოვიდა 1989 წელს. მასში შეტანილია ალან მენკენისა და ჰოვარდ ეშმენის მიერ დაწერილი სიმღერები, ისევე, როგორც მენკენის ორკესტრული მუსიკა. ორკესტრირებაზე მუშაობდა თომას პასატიერი. ალბომმა მიიღო ოსკარი საუკეთესო ორიგინალური მუსიკისთვის, საუკეთესო ორიგინალური სიმღერისთვის („Under the Sea”) და ოქროს გლობუსი საუკეთესო მუსიკისთვის. ყველა სიმღერის მუსიკის ავტორი — ალან მენკენი, ტექსტი - ჰოვარდ ეშმენი. ორკესტრული ნაწილი - მენკენი.. ↑ Hobart, Tavia. The Little Mermaid [Original Soundtrack] - Alan Menken. AllMusic. Rovi Corporation. ციტირების თარიღი: 2011-11-02. ↑ The Little Mermaid (Alan Menken). Filmtracks. ციტირების თარიღი: 2011-11-02. ↑ The Little Mermaid & Little Mermaid II (Special Edition Double Pack). Amazon.com. ციტირების თარიღი: August 23, 2011. ↑ Music Behind Magic: Menken / Ashman / Rice: Track Listings. Amazon.com. ციტირების თარიღი: 2013-05-31. ↑ The Little Mermaid: Music. Amazon.com. ციტირების თარიღი: 2013-08-22.
ანასტასია ბაგრატიონ-დავითიშვილი

ანასტასია (ტასო) ალექსანდრეს ასული ბაგრატიონ-დავითიშვილი-მაჩაბლისა (დ. 1869 — გ. 1917, აბასთუმანი) — ქართველი საზოგადო მოღვაწე, იყო წერა-კითხვის გამავრცელებელი საზოგადოების თბილისის განყოფილების თავმჯდომარე. ხელს უწყობდა ქართული თეატრის განვითარებას. თბილისის გუბერნიის თავადაზნაურობის წინამძღოლის, გიორგი ბაგრატიონ-დავითიშვილის და. დაქორწინებული იყო მწერალსა და საზოგადო მოღვაწემ ივანე მაჩაბელზე. ანასტასია ბაგრატიონ-დავითიშვილი გარდაიცვალა 1917 წელს. იმ დროინდელი პრესა იუწყება: სხედან: მარცხნივ ანასტასია (ტასო) ბაგრატიონ-დავითაშვილი და მისი და - ბარბარე (ბაბო) ბაგრატიონ-დავითაშვილი ანასტასიას და - ბარბარე (ბაბო) ბაგრატიონ-დავითაშვილი, სარაჯიშვილის კონიაკის სარეკლამო აბრაზე ალექსანდრე როინაშვილი პირველი ქართველი მესურათხატე, 1846-1898.-წიგნ.II.-თბ.,2007.-გვ.22. მჭედლიშვილი ჯ. მაჩაბელზე ლეგენდების გარეშე.-თბ.,2007.-გვ.190. გაიპარაშვილი ზ. საუკუნის ნიშანსვეტი.-თბ.,2007.-გვ.95. მდივნიშვილი დ. მშვენიერთა სავანე.-თბ.,1999.-გვ.48. ომეგა.-2002.-#8.-გვ.48. ფერაძე ლ. შეწყვეტილი სიცოცხლე: ივანე მაჩაბელი.-თბ.,2004.-გვ.205. Чихладзе Н. Грузинские женщини-деят. национ. культуры (XIX-XX в.).-Тб.,1987.-с.114. გრიგოლია თ. ასე უყვარდათ უწინ...-თბ.,2011.-გვ.36. ქალები წარსულიდან-მაგალითი მომავლისათვის.-[თბ.,2014].-გვ.16. ↑ გაზეთი "საქართველო" #196, 6 სექტემბერი, 1917 ↑ Багратион-Давыдовы Анастасия (Тасо) и Варвара (Бабо) Александровны (княжна)
ფიფქია და შვიდი ჯუჯა (საუნდტრეკი)

ფილმ „ფიფქია და შვიდი ჯუჯის” საუნდტრეკი გამოვიდა 1938 წელს. სიმღერების ავტორები არიან ფრენ ჩერჩილი და ლი ჰარლინი, ხოლო ორკესტრული მუსიკის - პოლ სმითი. ეს არის მსოფლიოში გამოცემული პირველი კომერციული საუნდტრეკი. I'm Wishing - ადრიანა კაზელოტი - 1:49 One Song - ჰარი სტოკუელი - 1:29 With a Smile and a Song - ადრიანა კაზელოტი - 1:39 Whistle While You Work - ადრიანა კაზელოტი - 3:23 Heigh-Ho - ჯუჯების გუნდი (როი ეტუელი, პინტო კოლვიგი, ბილი გილბერტი, ოტის ჰარლანი და სკოტი მეტტროუ) - 2:32 Bluddle-Uddle-Um-Dum (The Dwarfs' Washing Song) - ჯუჯების გუნდი (როი ეტუელი, პინტო კოლვიგი, ბილი გილბერტი, ოტის ჰარლანი, სკოტი მეტტროუ) - 4:23 The Dwarfs' Yodel Song (The Silly Song) - ჯუჯების გუნდი (როი ეტუელი, პინტო კოლვიგი, ბილი გილბერტი, ოტის ჰარლანი, სკოტი მეტტროუ) - 4:18 Some Day My Prince Will Come - ადრიანა კაზელოტი - 1:49 Heigh-Ho (Reprise) - ჯუჯების გუნდი - 0:14 One Song (Reprise) - ჰარი სტოკუელი და გუნდი - 1:11 Some Day My Prince Will Come (Reprise) - გუნდი - 0:54 ↑ Allmusic-ის მიმოხილვა (1993 წლის გამოცემა)
ხორვატული ნაგაზი

ხორვატული ნაგაზი (ხორ. Hrvatski ovčar) — ძაღლის ჯიში, რომელიც გამოყვანილია ხორვატიაში XIX საუკუნეში. ეს ძაღლი, რომელსაც ჩრდილოეთ ხორვატიაში, ბაკისა და ბარანიის მხარეში, უნგრეთის საზღვრის მახლობლად ნაგაზივით იყენებდნენ, მუდის მსგავსად არ შექმნილა მიმართული გადარჩევის გზით. შეიძლება ვივარაუდოთ, რომ ჯიში გაჩნდა ჩრდილოეთ ხორვატიაში ადგილობრივი მეცხვარე ძაღლების შეჯვარების შედეგად, რომლებიც, თავის მხრივ იყვნენ ამ რაიონში ბალკანეთიდან, ან საბერძნეთიდან და თურქეთიდან მოხვედრილი ძაღლების შთამომავლები. ხორვატული ნაგაზი შედარებით ხშირად გვხვდება ხორვატიაში და უფრო დიდია, ვიდრე მისი უნგრული ორეული მუდი. მუდისგან განსხვავებით, რომლის ბალნის შეფერილობა მრავალნაირია, ხორვატული ნაგაზი ყოველთვის შავია, თუმცა შეიძლება ჰქონდეს თეთრი თათები. ხორვატული ნაგაზი საზრიანი ძაღლია - კარგი მონადირე და მოდარაჯე. კარგად აქვს განვითარებული მმწყემსის ინსტინქტი. ფრთხილად ექცევა უცობებს. ადრეულ ასაკში კარგად იწვრთნება და დამჯერი ხდება. ხორვატული ნაგაზი ძნელად ეგუება სხვა ძაღლებს და ბავშვებს, ასევე, ვერ ეგუება ქალაქის პირობებს. ძნელად იწვრთნება, კარგად უძლებს სიცივეს. აქვს შედარებით გრძელი თავი და ვიწრო დრუნჩი. სამკუთხა დაცქვეტილი ყურები. ბალანი ხშირი, რბილი, დატალღულია, ჩვეულებრივ მისი სიგრძე 8-13 სმ-ს აღწევს. ვიკისაწყობში არის გვერდი თემაზე: ხორვატული ნაგაზი ხორვატული ნაგაზი დაარქივებული 2014-12-02 საიტზე Wayback Machine. (ინგლისური)
აპენცელერ ზენენჰუნდი

აპენცელერ ზენენჰუნდი (გერმ. Appenzeller Sennenhund) — ძაღლის ჯიში, რომელიც გამოყვანილია შვეიცარიაში ანტიკური ხანა/XX საუკუნეში. მიუხედავად იმისა, რომ ამ ჯიშის წარმოშობის შესახებ ზუსტი ცნობები არ მოიპოვება, შეიძლება ვივარაუდოთ, რომ მისი წინაპრები იყვნენ სამხედრო მასტიფები, რომლებიც 2000 წლის წინ შვეიცარიაზე გამავალმა რომაელთა ლეგიონებმა დატოვეს. დახვეული კუდი კი მიუთითებს იმაზე, რომ მის წინაპრებს შორის შპიცებიც იყვნენ. ეს ლამაზი, გაწონასწორებული ძაღლების ჯიში შუა საუკუნეების დროიდან პოპულარულია შვეიცარიელ გლეხებს შორის. ამ ძლიერ ცხოველებს ურმებში აბამდნენ და ქალაქის ბაზრობებზე პროდუქტი გადაჰქონდათ. აპენცელერ ზენენჰუნდი შესანიშნავი მეცხვარე ძაღლია, ის სიხარულით უყრის თავს მსხვილრქოსან საქონელს, ცხვრებს და თხებს. კარგი მოდარაჯეა, ნადირს აფრთხობს თავისი დიდი ზომებით, სიძლიერით და მაღალი ხმით. XIX საუკუნეში ჯიშის წარმომადგენლების რაოდენობა შემცირდა და მიუხედავად იმისა, რომ აპენცელერ ზენენჰუნდი გადაშენებას გადაურჩა, შვეიცარიის ფარგლებს გარეთ იშვიათად გვხვდება. ვერ ეგუება ქალაის პირობებში ცხოვრებას და სიცხეს. აქვს მოკლე, ხშირი ბალანი, რომელსაც სჭირდება განსაკუთრებული მოვლა, კარგად უძლებს სიცივეს, კარგი მოდარაჯეა. აქვს საშუალო ზომის, მრგვალი თვალები. დახვეული კუდი გვხვდება ზენენჰუნდის მხოლოდ ამ სახეობაში. ვიკისაწყობში არის გვერდი თემაზე: აპენცელერ ზენენჰუნდი აპენცელერ ზენენჰუნდი (ინგლისური)
ბერნული ზენენჰუნდი

ბერნული ზენენჰუნდი (გერმ. Berner Sennenhund) — ძაღლის ჯიში, რომელიც გამოყვანილია შვეიცარიაში ანტიკური ხანა/XX საუკუნეში. ეს ზენენჰუნდების კიდევ ერთი უძველესი ჯიშია, რომელიც XIX საუკუნის ბოლოს თითქმის განადგურდა, თუმცა ფრანც სერტენლიბმა, შვეიცარიული ზენენჰუნდების შესწავლისას, ბერნის რაიონში იპოვა რამდენიმე კარგი ეგზემპლარი. დასახელება ჯიშმა 1908 წელს მიიღო. ბერნული ზენენჰუნდის პოპულარობა სწრაფად იზრდება როგორც ევროპაში, ასევე ჩრდილოეთ ამერიკაში. 1930-იან წლებში ცდილობდნენ ძაღლის ზომების გაზრდას და მისი მოდარაჯის თვისებების გაუმჯობესებას, რამაც ზოგიერთ ხაზში გამოიწვია არამდგრადი ფსიქიკის და არაპროვიცირებული აგრესიის მქონე ეგზემპლარების გაჩენა. გენეტიკური მასალის შეზღუდულობამ განაპირობა ჯანმრთელობასთან დაკავშირებული სირთულეების გაჩენა, კერძოდ, მხრის სახსრის დაავადებების. ბერნული ზენენჰუნდი, რომელიც შეჩვეულია ფარის მწყემსვას და ურიკების გადაზიდვას, ადვილად იწვრთნება და წარმატებით გამოდის გამოფენებზე. ეს გიგანტი შეიძლება იყოს ნაზი და ალერსიანი მეგობარი, თუმცა მცოდნე ადამიანის ხელი სჭირდება. ის ადვილად იტანს სიცივეს, ვერ ეგუება ქალაქის პირობებს და სიცხეს, კარგი მოდარაჯეა. ბერნულ ზენენჰუნდს აქვს ძლიერი წინა ფეხები, გრძელი დრუნჩი, მკერდზე, დრუნჩზე, თათებსა და კუდის ბოლოზე - თეთრი ბალანი. მბზინავი, შავი ბალანი ხშირი, გრძელი და გლუვია. ვიკისაწყობში არის გვერდი თემაზე: ბერნული ზენენჰუნდი ბერნული ზენენჰუნდი (გერმანული)
Celebrating Jon Lord

Celebrating Jon Lord — 2014 წლის 29 სექტემბერს გამოცემული, იმავე წლის 4 აპრილს როიალ ალბერტ ჰოლში გამართული, ჯონ ლორდის ხსოვნისადმი მიძღვნილი კონცერტის ჩანაწერები. გამოვიდა CD, DVD და Blu-ray ფორმატებში. პროგრამა პირობითად დაყოფილია ორ ნაწილად. პირველია The Composer, სადაც ძირითადად შეტანილია ლორდის, როგორც კომპოზიტორის ნამუშევრები. მეორე ნაწილში, The Rock Legend, წარმოდგენილია მუსიკა, დაწერილი ლორდის მიერ Deep Purple-ში და სხვა კომპოზიციები (როგორიც არის Deep Purple-ის მიერ შესრულებული „Above and Beyond“ და „Uncommon Man“, მიძღვნილი ჯონისადმი. გარდა Deep Purple-ისა, კონცერტში მონაწილეობდნენ სტივ ბალზამო, მილერ ანდერსონი, რიკ უეიკმენი, ბრიუს დიკინსონი, გლენ ჰიუზი, მარგო ბიუქენენი, ჯერემი აირონსი, პოლ უელერი, მიკი მუდი და სხვები. CD ვიდეო DVD-სა და Blu-ray-ზე წარმოდგენილია იგივე კომპოზიციები. გარდა ამისა, თანდართულია დოკუმენტური ფილმი Two Worlds. ↑ Allmusic (The Composer) ↑ Allmusic (The Rock Legend)
პოლ უელერი

პოლ უელერი (დ. 25 მაისი, 1958) — ინგლისელი სიმღერების ავტორი და მუსიკოსი. 1976-1982 წლებში უკრავდა ჯგუფ The Jam-ში, შემდეგ კი The Style Council-ში (1983-1989) მონაწილეობდა. 1991 წლიდან ჩამოყალიბდა წარმატებულ სოლო-შემსრულებლად. მიუხედავად მისი, როგორც მომღერლის, ტექსტების ავტორის და გიტარისტის კრიტიკოსთა მიერ ფართო აღიარებისა, უელერი უფრო მეტად პოპულარულია ბრიტანეთში, ვიდრე მსოფლიო მასშტაბით. მისი სიმღერები მომდინარეობს ბრიტანეთის კულტურიდან. იგი აგრეთვე არის 1970-იანი და 1980-იანი წლების მოდების მოძრაობის აღორძინების წარმომადგენელი და ხშორად ნახსენებია, როგორც Modfather (ინგლ. მოდების მამა. მთავარი სტატია: პოლ უელერის დისკოგრაფია, The Jam-ის დისკოგრაფია და The Style Council-ის დისკოგრაფია. სტუდიური ალბომები Paul Weller (1992) Wild Wood (1993) Stanley Road (1995) Heavy Soul (1997) Heliocentric (2000) Illumination (2002) Studio 150 (2004) As Is Now (2005) 22 Dreams (2008) Wake Up the Nation (2010) Sonik Kicks (2012) შეგიძლიათ იხილოთ მედიაფაილები თემაზე „პოლ უელერი“ ვიკისაწყობში. Paul Weller dot Com (ოფიციალური საიტი) The Moons დაარქივებული 2021-03-02 საიტზე Wayback Machine. (ოფიციალური საიტი) ↑ „Desert Island Discs with Paul Weller“. Desert Island Discs. 16 December 2007. BBC. Radio 4. ↑ Paul Weller wins Best Male Solo Artist at the 2009 BRIT Awards. ↑ „The modfather returns“. The Times. London. 2 September 2007. დაარქივებულია ორიგინალიდან — 17 მაისი 2011. ციტირების თარიღი: 13 ნოემბერი 2014.
ბაიტი (რაიონი)

ბაიტი (ინგლ. Baiti District) — რაიონი ნაურუს შემადგენლობაში. მდებარეობს კუნძულის ჩრდილოეთ ნაწილში. ფართობი — 1,23 კმ², მოსახლეობა — 572 ადამიანი (2005 წლის აღწერა). შედის უბენიდის საარჩევნო ოლქის შემადგენლობაში.
იანაკის მატსისი

იანაკის მატსისი (დ. 24 ოქტომბერი, 1933) — კვიპროსელი პოლიტიკოსი და ევროპის პარლამენტის დეპუტატი ევროპის სახალხო პარტიიიდან, 2004 წლის 14 ივნისიდან 2009 წლის ივნისამდე. 2009 წლის ევროპარლამენტის არჩევნებში მას მონაწილეობა აღარ მიუღია. ↑ Yiannakis MATSIS. ევროპა (ვებ-პორტალი). ციტირების თარიღი: 4 თებერვალი, 2011.[მკვდარი ბმული]
ანეტანი

ანეტანი (ინგლ. Anetan District) — რაიონი ნაურუს შემადგენლობაში. მდებარეობს კუნძულის ჩრდილოეთ ნაწილში. ფართობი — 1,00 კმ², მოსახლეობა — 516 ადამიანი (2005 წლის აღწერა). რაიონში არსებობს სკოლა, მეტეოროლოგიური სადგური. შედის ანეტანის საარჩევნო ოლქის შემადგენლობაში.
ანაბარი (რაიონი)

ანაბარი (ინგლ. Anabar District) — რაიონი ნაურუს შემადგენლობაში. მდებარეობს კუნძულის ჩრდილო-აღმოსავლეთ ნაწილში. ფართობი — 1,43 კმ², მოსახლეობა — 502 ადამიანი (2005 წლის აღწერა). რაიონში მდებარეობს ანაბარის ტბების პატარა ჯგუფი. შედის ანაბარის საარჩევნო ოლქის შემადგენლობაში.
ევა (რაიონი)

ევა (ინგლ. Ewa District) — რაიონი ნაურუს შემადგენლობაში. მდებარეობს კუნძულის ჩრდილოეთ ნაწილში. ფართობი — 1,17 კმ², მოსახლეობა — 318 ადამიანი (2005 წლის აღწერა). რაიონში მდებარეობს კაიზერის ტექნიკური კოლეჯი (სახელი დაერქვა ცნობილი მისიონერის ალოიზ კაიზერის პატივსაცემად) — კუნძულზე პროფესიონალური განათლების ერთადერთი დაწესებულება. აქ ასევე მდებარეობს კუნძულის მთავარი უნივერმაღი Capelle and Partner. შედის ანეტანის საარჩევნო ოლქის შემადგენლობაში. შეგიძლიათ იხილოთ მედიაფაილები თემაზე „ევა“ ვიკისაწყობში.
იუვი

იუვი (ინგლ. Ijuw District) — რაიონი ნაურუს შემადგენლობაში. მდებარეობს კუნძულის ჩრდილო-აღმოსავლეთ ნაწილში. ფართობი — 1,12 კმ², მოსახლეობა — 303 ადამიანი (2005 წლის აღწერა). შედის ანაბარის საარჩევნო ოლქის შემადგენლობაში.
ნიბოკი

ნიბოკი (ინგლ. Nibok District) — რაიონი ნაურუს შემადგენლობაში. მდებარეობს კუნძულის დასავლეთ ნაწილში. ფართობი — 1,36 კმ², მოსახლეობა — 432 ადამიანი (2005 წლის აღწერა). რაიონში მდებარეობს ნაურუს ფოსფატების კორპორაციის ფოსფორიტების მოპოვების კარიერები. შედის უბენიდის საარჩევნო ოლქის შემადგენლობაში.
უაბო

უაბო (ინგლ. Uaboe District) — რაიონი ნაურუს შემადგენლობაში. მდებარეობს კუნძულის ჩრდილო-დასავლეთ ნაწილში. ფართობი — 0,97 კმ², მოსახლეობა — 335 ადამიანი (2005 წლის აღწერა). შედის უბენიდის საარჩევნო ოლქის შემადგენლობაში.
Scream If You Wanna Go Faster

Scream If You Wanna Go Faster — მომღერალ ჯერი ჰოლიუელის მეორე სტუდიური ალბომი. გამოვიდა 2001 წლის 14 მაისს. მნიშვნელოვანი წარმატება იქონია მასში შეტანილმა სიმღერამ „It's Raining Men“. ↑ პრომისი, ხოსე ფ.. Scream If You Wanna Go Faster AllMusic review. AllMusic. All Media Network. ციტირების თარიღი: 22 ივნისი 2017. ↑ Scream If You Wanna Go Faster review. NME. Robert Tame. ციტირების თარიღი: 22 ივნისი 2017. ↑ "Geri Halliwell - Scream If You Wanna Go Faster" (გერმანულად). Austriancharts.at. Hung Medien. წაკითხვის თარიღი 8 ოქტომბერი 2016. ↑ "Geri Halliwell – Scream If You Wanna Go Faster". Lescharts.com. Hung Medien. წაკითხვის თარიღი 8 ოქტომბერი 2016. ↑ "Offiziellecharts.de – Geri Halliwell – Scream If You Wanna Go Faster" (გერმანულად). GfK Entertainment Charts. წაკითხვის თარიღი 8 ოქტომბერი 2016. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. წაკითხვის თარიღი 8 ოქტომბერი 2016. ↑ "Geri Halliwell – Scream If You Wanna Go Faster". Italiancharts.com. Hung Medien. წაკითხვის თარიღი 8 ოქტომბერი 2016. ↑ "GFK Chart-Track". Chart-Track.co.uk. GFK Chart-Track. IRMA. წაკითხვის თარიღი 8 ოქტომბერი 2016. ↑ "2001-05-26 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი მაისი 21, 2016. ↑ Salaverri, Fernando (სექტემბერი 2005). Sólo éxitos: año a año, 1959–2002, პირველი, Spain: Fundación Autor-SGAE. ISBN 84-8048-639-2.  ↑ "Geri Halliwell – Scream If You Wanna Go Faster". Swisscharts.com. Hung Medien. წაკითხვის თარიღი 8 ოქტომბერი 2016. ↑ "Geri Halliwell | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი მაისი 21, 2016. ↑ იტალიის ალბომების ჩარტი Hitparadeitalia.it. Retrieved 22 ივნისი 2017. ↑ French album certifications – Geri Halliwell – Scream If You Wanna Go Faster ფრანგულად. ეროვნული ხმისჩამწერი სინდიკატი. ↑ British album certifications – Geri Halliwell – Scream If You Wanna Go Faster. ბრიტანეთის ფონოგრამების მწარმოებლების ასოციაცია. შეიყვანეთ Scream If You Wanna Go Faster ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
კინგი (კუნძული, ტასმანია)

კინგი (ინგლ. King Island) — კუნძული მდებარეობს ბასის სრუტეში, კუნძულ ტასმანიის ჩრდილო-დასავლეთ დაბოლოების შორიახლოს. ეკუთვნის ავსტრალიას, შედის ტასმანიის შტატის შემადგენლობაში. კუნძულის ფართობია — 1098 კმ², მოსახლეობა — 1723 ადამიანი (2007 წელი), საშუალო ასაკი 43,1 წელი. კუნძულზე მდებარეობს ვოლფრამის საბადოები (მოიპოვება მინერალი შეელიტი). კუნძულის შორიახლოს ბევრი ჩაძირული გემია. კუნძულის გარშემო იზრდება დიდი რაოდენობით წყალმცენარეები. 2004 წლის 28 ნოემბერს კინგის კუნძულის ნაპირზე გამოირიყა 70-ზე მეტი ვეშაპი და 30-ზე მეტი დელფინი. 97 ცხოველი დაიღუპა. კუნძული 1802 წელს აღმოაჩინა და გამოიკვლია ფრანგულმა ექსპედიციამ ნიკოლა ბოდენის ხელმძღვანელობით. სახელი დაერქვა ახალი სამხრეთი უელსის შტატის გუბერნატორის ფილიპ კინგის პატივსაცემად, რომლის ტერიტორიის შემადგენლობაშიც მაშინ შედიოდა ტასმანია. კუნძულ კინგის ტერიტორია მთლიანად შედის ტასმანიის შტატის კინგის კუნძულის მუნიციპალიტეტში. მთავარი ქალაქია კარი. ↑ Australian Bureau of Statistics — ავსტრალიის სტატისტიკის ბიურო
კლეოპატრა VII

კლეოპატრა VII ფილოპატორი (ძვ. ბერძნ. Κλεοπάτρα Φιλοπάτωρ, 2 ნოემბერი, ძვ. წ. 69 – 12 აგვისტო, ძვ. წ. 30) — ეგვიპტის უკანასკნელი დედოფალი პტოლომეების მაკედონური დინასტიიდან. ცნობილი იყო რომაელი დიდი მხედართმთავრის მარკუს ანტონიუსისადმი სიყვარულით. სიცოცხლე თვითმკვლელობით დაასრულა, რათა რომის პირველი იმპერატორის ოქტავიანე ავგუსტუსის ტყვე არ გამხდარიყო. კლეოპატრა ანტიკური სამყაროს ერთ-ერთი ყველაზე სახელგანთქმული პერსონაჟია როგორც ფერწერაში, ისე ლიტერატურასა და კინემატოგრაფში. კლეოპატრა VII ეგვიპტეს ძმებთან - პტოლემე XIII და პტოლემე XIV ერთად (ტრადიციის თანახმად, ისინი მის მეუღლეებად მიიჩნეოდნენ), შემდეგ კი რომაელ მხედარმთავარ მარკუს ანტონიუსთან, ფიქტიურ ქორწინებაში თანაცხოვრებით, 21 წელი მართავდა. ის იყო ეგვიპტის უკანასკნელი დამოუკიდებელი მმართველი, სანამ მის ქვეყანას რომის იმპერია დაიპყრობდა და ერთ-ერთ პროვინციად აქცევდა. საყოველთაოდ ცნობილი გახდა იულიუს კეისართან და მარკუს ანტონიუსთან სასიყვარულო კავშირის შედეგად. კეისრისგან ვაჟი ეყოლა, ანტონიუსისგან კი ორი ვაჟი და ქალიშვილი. კლეოპატრა თავის სიცოცხლეშივე იქცა ლეგენდების გმირად, მისმა ტრაგიკულმა აღსასრულმა კი მის რომანტიზაციას შეუწყო ხელი. კლეოპატრას იხსენიებენ პლუტარქე, აპიანი, იოსებ ფლავიუსი და სხვ., თუმცა, ძველი ცნობები მისადმი მთლად კეთილგანწყობილნი არ ჩანან. მაგალითად, ძველი რომაული წყაროები ასეთ ინფორმაციასაც კი გვაწვდიან: „ის იმდენად გარყვნილი იყო, რომ ხანდახან მეძავობდა კიდეც, მისი სილამაზით დაბრმავებულ ბევრ მამაკაცს, მასთან ერთი ღამის გატარების საფასურად, თავიც კი წაუგია“. ქართული საბჭოთა ენციკლოპედია, ტ. 5, თბ., 1980. — გვ. 555.